text: Tre mænd er anholdt for røveri mod Sydbank
  11 april 2014 kl. 09.20
  To mænd fra Kolding og en mand fra København er torsdag aften klokken 22.22 blevet anholdt for røveri mod Sydbank i Kolding.
  De tre mænd er alle sigtet for røveri mod pengeinstitut og bliver senere i dag fremstillet i retten.
  Røveriet i Jernbanegade skete torsdag kl. 12.57 da en maskeret mand truede personalet i banken med en køkkenkniv.
  Manden forsvandt på en knaldgul cykel med sit udbyttet, som var et mindre ukendt beløb.
  link
  